Qimarnguinnut immikkut aningaasaliisoqarpoq - Naalakkersuisut
Corona pillugu killiffik aammalu Nuup immikkut matuneqarnera, ilaqutariinnut inuuniarnermikkut ajornartorsiuteqareersunut pitsaanngitsumik sunniuteqarput. Piffissami matumani Nuummi qimarnguik meeqqanit arnaniillu nakuuserfigineqarsimasunit imaluunniit sioorasaarneqarsimasunit qimarnguimmi inissinneqarusuttunit saaffiginnissutit amerleriarnerannik nalaataqarpoq. Taamatuttaaq assinganik nunap sinnerani nalaatsisoqaratarsinnaanera ilimagineqarpoq. Taamaammat maannakkut pisup kingunerisaanik qimarnguiit immikkut ittumik sulisunut akissarsiaqartitsinermi aningaasartuutissanut tapiissutissanik qinnuteqarsinnaanngortillugit Pitsaaliuinermut Isumaginninnermullu Aqutsisoqarfik immikkut aningaasaliissuteqarpoq.
”Nalunngilarput ilaqutariinni atugarliuuteqareertuni aaqqiagiinngissutit annertuseqqasut. Arnat pineqartut meeraallu pisariaqartitsinerminni ikiorneqarnissaat, taamaalillunilu toqqissisimaffigisinnaasaminnut ornitassaqarsinnaanissaat Naalakkersuisut kissaatigaat” taama oqarpoq Peqqissutsimut, Isumaginninnermut Inatsisinillu atuutsitsinermut Naalakkersuisoq, Martha Abelsen, nangillunilu ”taamaammat Pitsaaliuinermut Isumaginninnermullu Aqutsisoqarfiup immikkut ittumik aningaasaliissuteqarsinnaanera nuannaarutigivara, taamaalilluni nuna tamakkerlugu qimarnguiit tamarmik immikkut ittumik sulisunut akissarsiaqartitsinerulernissaata kingunerisaanik aningaasaliissutissanik qinnuteqarsinnaanngorput”.
Piffissami matumani ilaqutariit virusip COVID-19-ip siaruaannerulernissaanut pinaveersaartitsinissamut iliuusissatut malittarisassanit pisariaqarluinnartunit peqquteqartumik ilungersunartorsiorfimmiinnerini, Nuummi qimarnguik arnanit meerartalinnit nakuuserfigineqarsimasunit toqqissisimaffigisinnaasaminniikkusuttunit saaffigineqartarpoq. Namminersorlutik Oqartussat aammalu Kommuneqarfik Sermersooq suleqatigiinnermikkut arnanut nakuuserfigineqarsimasunut meerartaannullu Nuummi qimarnguimmi inissat saniatigut inissaqartitsiniarnissaq qulakkeerneqarpoq.
Tapiiffigineqarnissamut periarfissat:
Qimarnguiit ingerlatsinikkut aningaasartuutaannut missingersuutaasut 50 %-ii angullugit, aningaasanut inatsimmi konto pingaarneq 30.10.45-imi “Isumaginninnermi suliniutit” iluanni tapiissuteqartoqarsinnaavoq. Kontomit tassannga siunertamut immikkut ittumik aningaasaliisoqarpoq.
Qimarnguiit:
Tassani allassimavoq qimarnguik tassaasoq arnanut angutinulluunniit annersarneqarsimasunut, annersarneqarnissamik sioorasaarneqarsimasunut imaluunniit taamaaqataannik ilaqutariinnermut inooqatigiinnermulluunniit tunngatillugu ajornartorsiuteqartunut utaqqiisaasumik inissiisarfik. Massakkut qimarnguiit arfineq-pingasuupput, nunalu tamakkerlugu nakuuserfigineqarsimasunut katsorsartinnissamik neqeroorut ataasiulluni.
Qimarnguik Naneruaq
Oqarasuaat: 94 39 13 / 54 63 60
Illernit (Nuna tamakkerlugu katsorsartinnissamik neqeroorut)
Oqarasuaat: 92 19 19
Oqarasuaat: Oqarasuaat: 89 10 06 / 53 57 60 / 53 57 60 (Ulloq unnuarlu saaffigineqarsinnaasut)
Qimarnguik Ukkaq
c/o Isumaginninnermut ingerlatsivik Kangaatsiaq
Oqarasuaat: Oqarasuaat: 87 21 32 / 87 21 35 / 58 68 97 (nalunaaqutaq 16 kingorna – Isumaginnittoqarfimmi pigaartoq)
Qimarnguik Nuuk
Oqarasuaat: 36 61 00 / 36 61 13 / 55 46 47
(Ulloq unnuarlu saaffigineqarsinnaasut)
Paamiuni Qimarnguik
Oqarasuaat: 36 76 28 (ulluinnarni nalunaaqutaq 8-16) / 23 34 90 (Ulloq unnuarlu saaffigineqarsinnaasoq)
Oqarasuaat: 49 38 35
Oqarasuaat: 53 11 82
Oqarasuaat: Oqarasuaat: 36 77 86 / 56 01 54 (Pigaartup oqarasuaataa)
Alliaq katsorsarneqarnissamik neqeroorutaavoq, tassani tarnip pissusaanik ilisimasallit inuit annersaasartut arlaatigut oqaasinngortitsinissaannik ikiortarpaat. Neqeroorut kinaassutsimik isertuiffiuvoq akeqaranilu. Alliaq oqarasuaat 34 50 40 aqqutigalugu ataasinngornermi sisamanngornermilu nalunaaqutaq 20.00 aamma 22.00-p akornanni attavigineqarsinnaavoq. Imaluunniit alliaq.gl iserfigalugu attaveqarnissamut immersugassaq immersorlugu.
Paasisaqarnerorusukkuit naalakkersuisup allattaa Inger Heilmann Larsen e-mail: ihla@nanoq.gl imaluunniit oqa. +299 554160 aqqutigalugit attavigiuk. + 299 554160